**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ ДЕКЕМВРИ 2021 г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ****СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. |  01.12.2021 г. | ел.поща | Извършване на ремонтни дейности от "М Колор Сървис" ЕООД без надлежните мерки за опазване на околната среда, в това число разглобяване на автомобили и бояджийски услуги . | РИОСВ-Бургас | Извършена е проверка . Не са констатирани нарушения по компонент атмосферен въздух. Дружеството е извършило собствени периодични измервания на емисиите на вредни вещества в атмосферния въздух. Резултатите Дейност по разглобяване на автомобили не е установена. По време на проверката са дадени предписания по фактор отпадъци. Предписанията са изпълнени. |
| 2. | 02.12.2021  | платформа за сигнали на РИОСВ-Бургас | Горят се пластмасови отпадъци пред гробището. | Община АйтосКметски наместникс. Съдиево | Извършена проверка от кмета на с. Съдиево на посоченият терен. Горене на отпадъци не се наблюдава, както на територията на цялото населено място. |
| 3. | 03.12.2021  | по поща | Казан за варене на ракия в с. Атия, общ.Созопол | РИОСВ-Бургас | При проверката обектът функционира, като охлаждащите води от дестилацията се отвеждат в двусекционен утаител и поради аварирала канализационна тръба една част оттичат по прилежащите терени. Образуваният отпадък (джибри) се събира и предварително съхранява на обособена бетонирана площадка на обекта и се предават на физически лица за изхранване на животни. При оглед на терена около имота на жалбоподателя се установи, че канализационния колектор преминаващ през имота е проводим при проверката, но има следи от замърсяване със ситна фракция от джибри на прилежащите терени. Във връзка с констатираните обстоятелства надружеството са дадени предписания, чийто срок за изпълнение не е изтекъл. |
| 4. | 04.12.2021  | зелен телефон  | Лов на диви видове пойни птици в ж.к. "Меден Рудник", гр. Бургас  | РИОСВ-Бургас | Поискана информация от 4-то РУ на МВР- Бургас и община Бургас за предприети действия и/или установени нарушители. |
| 5. | 05.12.2021  | зелен телефон  | Бедстваща ранена граблива птица, гр. Каблешково | РИОСВ-Бургас | Птицата е обикновен мишелов, защитена. Намерена е блъсната от автомобил, в много лошо състояние, не може да стои изправена, има счупвания по крилата и наранявания по тялото. На основание чл. 39, ал. 2, т. 2 от ЗБР е настанен за преглед в "СитиВет", където умира в следствие на раните си. |
| 6. | 05.12.2021 | зелен телефон  | Изграждане на дига с пясък от морето на централния плаж в с. Равда, пред хотел „Олимпия“. | БДЧР - Варна | Предаден по компетентност на БДЧР - Варна |
| 7. | 05.12.2021 | зелен телефон | Лов на диви видове пойни птици в землището на с. Горица, община Поморие | РИОСВ-Бургас | Извършена проверка, при която е установен улов на диви видове птици (пойни) от разред Врабчоподобни (Passeriformes) с мрежи, в нива над черен път (посока с. Страцин), землище на с. Горица, община Поморие.За установеното административно нарушение, са съставени актове. Иззети са 2 бр. мрежи, 1 бр. кафез и три мъртви екземпляра птици, използвани за примамки, които на основание чл. 39, ал. 2, т. 4 от ЗБР се оставят на мястото, където са намерени. На основание чл. 39, ал. 2, т. 1 от ЗБР, уловените два живи екземпляра обикновено конопарче, са пуснати на свобода в същия район. |
| 8. | 06.12.2021 г | зелен телефон | Миризма на разлагащи се рапани в СПЗ зад КАТ в гр. Бургас  | РИОСВ-Бургас | Извършен е обход в района зад КАТ в гр. Бургас и на цех за преработка на рапани на „ Рибекс Трейдинг“ ООД. Констатирани са миризми на разстояние около 200 м. от площадката за отпадъци на черупки от рапани. По време на проверката са дадени предписания по реда на Закона за управление на отпадъците.Предписанията са изпълнени. |
| 9. | 13.12.2021  | зелен телефон  | Изтичане на води на морски плаж "Равда-Олимпийски надежди", с. Равда, общ Несебър, от изведен на плажа бетонов колектор  | РИОСВ-Бургас | Извършена е проверка. Установен е бетонов колектор, изведен на морски плаж "Равда - Олимписйки надежди", чийто отвор е частично закрит от бетоново блокче. При проверката от колектора не изтичат води, в т. ч. с вид и мирис на отпадъчни битово-фекални, пясъчната ивица около отвора на колектора е суха, няма следи от изтичане на води. В момента на проверката времето е сухо, няма валежи. При проверката законността и предназначението на колектора не са установени. Водите в морето са с естествен цвят и мирис, без следи от замърсяване, нефтен "филм" или опалесценция. Други надземно изведени колектори на двата морски плажа не са констатирани. Дадено е предписание на Община Несебър за извършване на проверка за законността и предназначението на констатирания бетонов колектор, както и за проверка за нерегламентирани включвания на отпадъчни води в него.  |
| 10. | 14.12.2021  | по ел. поща  | Сигнал за нарушаване на екологичното законодателство на „Стратеджия“ ЕАД  | РИОСВ-Бургас | Извършена е проверка на място на дружеството за производство на алуминиеви детайли (бомбета) за обувната промишленост. При порверката се установи, че твърденията в сигнала не отговарят на действителната обстановка. Изпускащите устройства (2 броя) към аспирациите на топилкити и пресите са снабдени с пречиствателни съоръжения -филтри. До настоящия момент на площадката не са възниквали пожари, няма изгаряне на битови отпадъци . |
| 11. | 16.12.2021 | зелен телефон | Бедстващ защитен вид -саблеклюн, Бургас | РИОСВ-Бургас | Птицата е от вида саблеклюн *(Recurvirostra avosetta)*, включен в Приложение № 3, към чл. 37 от Закона за Биологичното разнообразие (ЗБР). Саблеклюнът е в тежко състояние, има травми по тялото с кръвотечение и счупен клюн. Прегледан е спешно във ветеринарна клиника в гр. Бургас за оказване на първа помощ преди транспортирането му до спасителен център - Стара Загора, но птицата почина. |
| 12. | 18.12.2021 | зелен телефон | Бедстващ щъркел, на пътя с. Константиново, посока с. Русокастро | РИОСВ-Бургас | Извършена е проверка. Не е открита бедстваща птица. |
| 13. | 20.12.2021  | зелен телефон | Тежка задушлива миризма в к-с „Славейков“  | РИОСВ-Бургас | От ДОАС системата в к-с „Лазур“ няма отчетени превишения на пределно-допустимите концентрации на контролираните атмосферни замърсители, включително въглеводородите стирен, ксилен, толуен. Инсталациите в „Кроношпан България“ ЕООД не работят от месец септември.  |
| 14. | 23.12.2021   | зелен телефон | Силна миризма на нефтопродукти и сяра | РИОСВ-Бургас | Извършена е проверка на данните от Автоматичните измервателни станция в кв. Долно Езерово и в ж.к. Меден Рудник, както от ДОАС-системата в к-с „Лазур“, които са част от Националната система за контрол качеството на въздуха. За периода 23.12.-24.12.2021 г. не са регистрирани превишения на нормите и пределно-допустимите концентрации на контролираните атмосферни замърсители, включително въглеводородите стирен, пара- и орто-ксилен, толуен. Екипи на ЕПАС са извършили обследване по показатели бензен и сяроводород на местата, от които са подадени сигналите в периода 22,35 ч. на 23.12.2021 г. - 04,30 ч. на 24.12.2021 г. Не са отчетени превишения. Съгласно представен доклад на старши инженер, химик/диспечер инсталациите на основна площадка на „Лукойл Нефтохим Бургас“ АД са с оптимално натоварване, няма събития и инциденти с риск от екологични последствия.  |
| 15. | 24.12.2021 | зелен телефон | От хотел "Атлантис", кв. Сарафово пускат ракети и замърсяват въздуха. | РИОСВ-Бургас | Описаните дейности в сигнала не са в обхвата на Закон за чистотата на атмосферния въздух и подзаконовите нормативни актове. |
| 16. | 26.12.2021 | зелентелефон | Бедстваща птица, саблеклюн, к-с „Славейков“, гр. Бургас. | РИОСВ-Бургас | Извършен е оглед на района срещу плувния басейн в к-с „Славейков“. Не е открита бедстваща птица. |
| 17. | 27.12.2021 | зелен телефон |  Миризма на нефтопродукти на ул. "Гладстон" и ул. "Пробуда“. | РИОСВ-Бургас | Няма регистрирани превишения на нормите и пределно-допустимите концентрации на контролираните атмосферни замърсители от АИС , включително въглеводородите стирен, пара- и орто-ксилен, толуен. Инсталациите на основна площадка на „Лукойл Нефтохим Бургас“ АД са с оптимално натоварване, няма събития и инциденти с риск от екологични последствия.  |
| 18. | 28.12.2021 | зелен телефон | Бедстваща птица, щъркел, на 50 метра преди моста в Ропотамо. | ТП ДЛС „Ропотамо“ | Проверката е извършена от служител на ТП ДЛС „Ропотамо“. Огледан е посоченият район. Не е открита бедстваща птица. |
| 19. | 29.12.2021 | зелен телефон |  Голям шум от хвостохранилището в кв. "Банево", гр. Бургас. | РИОСВ-Бургас | В района на кв. Банево няма действащо или рекултивирано хвостохранилище. Извършена е проверка на кариера за добив на инертни материали "Банево". Констатирано е, че на територията на кариерата на 29.12.2021 г. не са извършвани дейности, генериращи силен шум (взривяване). На 17.12.2021 г. е извършено последното взривяване, за което е представен протокол, с който се уведомява ТД "Освобождение" в кв. Банево. В момента на проверката трошачно-сортировъчните инсталации не работят. Асфалтобазата, намираща се в границата на преработвателната площадка на кариерата също не работи. В района на кв. Банево няма други промишлени източници на шум. |
| 20. | 30.12.2021  | зелен телефон | Бедстваща птица, средна бекасина, гр. Несебър. | РИОСВ-Бургас | Птицата е от вида *средна бекасина*, с леко охлузване на човката. Жизнена, без други видими наранявания. Освободена в подходящ район, района на ПР „Атанасовско езеро“. Видът *средна бекасина* е включен в Приложение № 4 на ЗБР.  |
| 21. | 31.12.2021  | зелен телефон | Намерен труп на ушата сова, гр. Бургас. | РИОСВ-Бургас | Птицата е от вида Забулена сова. Трупът е предаден на ОДБХ Бургас за вземане на проба за наличие на инфлуенца по птиците. |